Meille älykäs tehdas, Smart Factory, tarkoittaa tuotantolaitosta, jossa fyysiset tuotantoprosessit ja toiminnot on yhdistetty digitaaliseen teknologiaan, älykkääseen tietojenkäsittelyyn ja massadataan (big data). Tavoitteena on tarjota valmistavassa teollisuudessa ja toimitusketjujen hallinnan parissa toimiville yrityksille järjestelmä, jonka avulla ne voivat entistä paremmin hyödyntää tarjoutuvia tilaisuuksia.
Älykkään tehtaan elementit muodostavat säätöpiirin, jossa tuotannon suunnittelu (Planning & Scheduling) hyödyntää eri lähteistä saatavia spesifikaatioita ja tuottaa näin perusteet tuotantosuunnitelman toteutukselle (Execution). Kerätty data analysoidaan (Analytics) ennusteita varten (Prediction).
Älykäs tehdas optimoi tuotannon tehokkuuden ja tuottavuuden kasvattamalla niin koneiden kuin ihmistenkin kyvykkyyksiä. Valmistusprosessien tuottavuuden jatkuvalla parantamisella pystytään vähentämään kustannuksia, seisokkeja ja minimoimaan hukkaa aiheuttavat tekijät.